D Stadtverwaltig vo Rhyfälde bestoot ussem Oberbürgermeischter, em Gmeiroot un in de 7 Ortsdeil Herte, Charsau, Dägerfälde, Meisele, Adelhuuse, Eichsle un Nordschwoobe de Ortschaftsrööt wo vumene Ortsvorsteher gleitet werde. De Ortsvorsteher isch de Vertreter vum Oberbürgermeischter in de  Ortschafte. Wänn er im Fall nit glychzitig Mitgliid vum Gmeiroot isch, derf er als Berooter an de Sitzige vum Root deilnee. De Ortsschaftroot berootet d Verwaltig, wird in allene wichtige Aaglegeheite wo d Ortschaft betreffe aaghört, un het en Vorschlagsrächt.